EkBass/fiwiki-20250220-pages-articles huggingface dataset:
Kara Goucher

Kara Goucher (o.s. Wheeler, s. 9. heinäkuuta 1978) on yhdysvaltalainen kestävyysjuoksija. Goucher sijoittui Fukuokan maastojuoksun MM-kisoissa 2006 lyhyellä matkalla 21:nneksi. Myöhemmin samana vuonna hän juoksi yleisurheilun maailmancupissa 3 000 metrin juoksussa kolmanneksi ajalla 8.41,42. Seuraavana vuonna hän sijoittui Osakan MM-kisoissa 10 000 metrin juoksussa alun perin kolmanneksi ajalla 32.02,05, mutta nousi myöhemmin hopealle Elvan Abeylegessen dopinghylkäyksen jälkeen. Pekingin olympialaisissa 2008 Goucher oli lopulta dopinghylkäysten jälkeen kahdeksas 10 000 metrillä ajalla 30.55,16 ja kahdeksas 5 000 metrillä ajalla 15.49,39. Seuraavana vuonna hän sijoittui Berliinin MM-kisojen maratonilla dopinghylkäysten jälkeen yhdeksänneksi ajalla 2.27.48. Kaksi vuotta myöhemmin hän oli Daegun MM-kisojen 10 000 metrillä kolmastoista ajalla 32.29,58. Lontoon olympialaisissa 2012 hän sijoittui maratonilla dopinghylkäysten jälkeen kymmenneksi ajalla 2.26.07. Vuonna 2016 hän sijoittui neljänneksi maratonin Yhdysvaltain olympiakarsintakilpailussa, jonka kolme parasta valittiin Rio de Janeiron olympialaisiin. Goucherin puoliso Adam Goucher on myös kestävyysjuoksija. ==Henkilökohtaiset ennätykset== * 1 500 metrin juoksu: 4.05,14 (2006) * Mailin juoksu: 4.37,58 (2009), sisäradoilla 4.33,19 (2009) * 2 000 metrin juoksu: 5.41,28 (2009) * 3 000 metrin juoksu: 8.34,99 (2007) * Kahden mailin juoksu: 9.41,32 (2007) * 5 000 metrin juoksu: 14.55,02 (2007) * 10 000 metrin juoksu: 30.55,16 (2008) * 10 kilometrin maantiejuoksu: 32.46 (2006) * 15 kilometrin maantiejuoksu: 49.38 (2011) * 20 kilometrin maantiejuoksu: 1.05.36 (2011) * Puolimaraton: 1.08.05 (2009) * 30 kilometrin maantiejuoksu: 1.43.33 (2008) * Maraton: 2.25.53 (2008) ==Lähteet== * * ===Viitteet=== == Aiheesta muualla == Luokka:Yhdysvaltalaiset kestävyysjuoksijat Luokka:Yhdysvaltalaiset maastojuoksijat Luokka:Vuonna 1978 syntyneet Luokka:Elävät henkilöt
Kibologia

Kibologia on parodia uskonnosta, jonka pilkan kohteena on ennen kaikkea skientologia. Kibologian perustivat James Parry ja hänen ystävänsä suunnilleen vuonna 1989. Se levisi ennen kaikkea internetin keskusteluryhmien (usenet) kautta. == Katso myös == * Näkymätön vaaleanpunainen yksisarvinen * Lentävä spagettihirviö - parodia luomiskertomuksesta == Lähteet == == Aiheesta muualla == * http://www.kibo.com/ Luokka:Uskontojen parodiat
Wolgast

Wolgast on kaupunki Mecklenburg-Etu-Pommerin osavaltiossa, Saksassa. Se on Saksan koillisin kaupunki ja kuuluu Ostvorpommernin piirikuntaan. Kaupunki sijaitsee Itämeren rannalla, noin 30 kilometrin päässä Puolan rajasta. Vuoden 2006 lopussa sen asukasluku oli 12 359\. Sen pinta-ala on 19,20 neliökilometriä ja asukastiheys 644 as./km². Wolgast perustettiin vuoden 1250 tienoilla ja sille myönnettiin kaupunginoikeudet vuonna 1257. Kaupunki oli keskiajalla myös Hansaliiton jäsen. Vuosien 1648 ja 1815 välisenä aikana kaupunki kuului Ruotsille. Ruotsin jälkeen kaupunkia hallitsi Preussi. Wolgastin nähtävyyksiin lukeutuu hyvin säilynyt keskiaikainen sisäkaupunki. == Aiheesta muualla == * Viralliset sivut Luokka:Mecklenburg-Etu-Pommerin kunnat Luokka:Saksan kaupungit
Reiko Tosa

Reiko Tosa (, s. 11. kesäkuuta 1976) on japanilainen kestävyysjuoksija. Tosa sijoittui vuonna 1999 Palermon puolimaratonin MM-kisoissa viidenneksi ajalla 1.09.36. Seuraavana vuonna hän juoksi Nagoyan maratonilla toiseksi ajalla 2.24.36 ja Tokion maratonilla toiseksi. Edmontonin MM-kisoissa 2001 hän voitti maratonilla MM-hopeaa. Seuraavana vuonna hän oli neljäs Lontoon maratonilla ajalla 2.22.46. Vuonna 2004 hän voitti Nagoyan maratonin ja sijoittui Ateenan olympialaisissa viidenneksi. Kaksi vuotta myöhemmin hän juoksi Bostonin maratonilla kolmanneksi ja voitti Tokion maratonin. Osakan MM-kisoissa 2007 hän voitti MM-pronssia.http://marathoninfo.free.fr/athletes/japon/tosa.htm ==Ennätykset== * 5 000 metrin juoksu: 15.37,08 (2000) * 10 000 metrin juoksu: 32.07,66 (2005) * 15 kilometrin maantiejuoksu: 50.06 (2006) * 20 kilometrin maantiejuoksu: 1.07.02 (2006) * Puolimaraton: 1.09.36 (1999) * 25 kilometrin maantiejuoksu: 1.24.17 (2006) * 30 kilometrin maantiejuoksu: 1.41.48 (2006) * Maraton: 2.22.46 (2002) ==Lähteet== Luokka:Japanilaiset kestävyysjuoksijat Luokka:Vuonna 1976 syntyneet Luokka:Elävät henkilöt
Perintä

Perintä tarkoittaa laissa kaikkia toimia, joiden tarkoituksena on saada velallinen vapaaehtoisesti maksamaan erääntynyt velkojan saatava. Perintälakia ei sovelleta saatavan velkomiseen tuomioistuimessa eikä perintään ulosottomenettelyssä. Saatavaa voi periä alkuperäinen velkoja tai toimeksisaaja, esimerkiksi perintätoimisto. Ammattimainen perintätoiminta on luvanvaraista, ja perintätoimintaa harjoittavan pitää olla eräin poikkeuksin rekisteröitynyt Etelä-Suomen aluehallintoviraston ylläpitämään rekisteriin. Perintää voi kuitenkin suorittaa ammattimaisesti omissa nimissä ilman rekisteröitymistä. Perintälain soveltamisesta ja hyvän perintätavan sisällöstä kuluttajaperinnässä päättää viime kädessä markkinaoikeus. Hyvä perintätapa tarkoittaa sitä, että sopimusten maksuviivästysehdot ovat kohtuulliset. Perintälaki säätelee perintäkulujen maksimimääriä. Suomessa perintää harjoittavat perintätoimistot. ==Aiheesta muualla== *Saitko perintäkirjeen? Ennen kuin maksat, tarkista nämä 7 asiaa Yle, 2019 *Laki saatavien perinnästä (513/1999) Finlex *
Mustapäiden talo (Riika)

pienoiskuva|Uudelleen rakennettu Mustapäiden talo Riiassa. Mustapäiden talo (, ) on historiallinen rakennus Riian vanhassakaupungissa, Latviassa. Gotiikan tyylisuuntaa edustava rakennus rakennettiin alun perin vuonna 1334 Riian suurelle killalle. Mustapäiden killan, ulkomaisten kauppiaiden veljesjärjestön, käyttöön rakennus päätyi 1400-luvulla, mutta kilta osti rakennuksen itselleen vasta varhaisella 1700-luvulla. Rakennusta uudistettiin vuosina 1580 ja 1886. Se kärsi merkittäviä vaurioita toisessa maailmansodassa, kun kaupunkia pommitettiin 28. kesäkuuta 1941. Vuonna 1948 neuvostomiehittäjät purkivat rakennuksen kokonaan. Se kuitenkin rakennettiin uudelleen 1990-luvulla Riian kaupungin 800-vuotisjuhliin. == Lähteet == == Aiheesta muualla == Luokka:Riian rakennukset ja rakennelmat
David Herbert Donald

David Herbert Donald (1. lokakuuta 1920 Mississippi, Mississippi, Yhdysvallat – 17. toukokuuta 2009) oli yhdysvaltalainen historiankirjoittaja. Hän kuului James G. Randallin opiskelijoihin ja oli tämän työn tärkeä jatkaja. Donald valmistui Illinois'n yliopistosta ja opetti Columbian yliopistossa ja myös muun muassa Harvardin yliopistossa vuodesta 1973 sekä Britanniassa Oxfordin yliopistossa. Hän oli vuodesta 1991 Harvardissa Yhdysvaltain historian Charles Warren -emeritusprofessori. Donald on julkaissut kymmeniä kirjoja. Hänet tunnetaan hänen Yhdysvaltain historiaa koskevasta työstään, ja keskeisenä aiheena työssä on ollut Yhdysvaltain sisällissota. Hänet palkittiin Lincoln- palkinnolla vuonna 1996 ja kahdella Pulitzer-palkinnolla vuosina 1960 ja 1988. Hän julkaisi Abraham Lincolnin elämäkerran ohella muiden muassa Charles Sumnerin, Thomas Wolfen ja William Herndonin elämiä koskevat teokset. Luokka:Yhdysvaltalaiset historioitsijat Luokka:Vuonna 1920 syntyneet Luokka:Vuonna 2009 kuolleet Luokka:Kirjallisuuden Pulitzer-palkinnon saaneet
Mustapäiden talo

Mustapäiden talo tarkoittaa Baltian hansakaupungeissa toimineen Mustapäiden veljeskunnan käyttämää kiltarakennusta. Mustapäät olivat naimattomia ulkomaalaisia kauppiaita. Heidän nimityksensä juontuu veljeskunnan suojelupyhimyksestä, tummaihoisesta pyhästä Mauritiuksesta. * Mustapäiden talo Riiassa, Latviassa * Mustapäiden talo Tallinnassa, Virossa
Belgianjänis

Belgianjänis on kanirotu, joka on kaneista kaikkein jänismäisin. Rotu on kotoisin Belgiasta, ja se jalostettiin vuonna 1875. Belgianjäniksiä tuotiin Suomeen vuonna 2002. == Ulkonäkö == Belgianjänis on kookas mutta hoikka, näyttelyissä ihannepainona pidetään 3–4 kilogrammaa. Suomessa rodun värejä ovat luonnonpunainen ja valkoinen. Turkki on belgianjäniksillä ohut, koska turkissa on suhteellisen paljon lyhyttä peitinkarvaa. Turkin tulee olla rungonmyötäinen sekä kiiltävä. Muissa maissa kasvatetaan myös mustia ja ruskeita yksilöitä. == Historia ja käyttö == Belgianjänis jalostettiin alkujaan lihantuotantoa varten. Nykyään niitä pidetään paljon lemmikkeinä ja näyttelyeläiminä. Belgianjänikselle suositellaan vähintään 60 x 150 x 60 cm häkkiä, ja lisäksi suurehkoa ulkotilaa, jossa se voi hyppiä ja loikkia petoeläimiltä suojassa. == Lähteet == == Aiheesta muualla == Luokka:Kanirodut
Mustapäiden talo (Tallinna)

pienoiskuva|Killan suojeluspyhimyksen maurilaisen Pyhä Mauritiuksen kuva. Mustapäiden talo () on renessanssityylinen rakennus Pikk -kadulla Tallinnassa, Viron pääkaupungissa. Rakennuksen nimi juontuu sen rakennuttajasta, Mustapäiden veljeskunnasta, joka oli Baltian hansakaupungeissa toiminut ulkomaalaisten, naimattomien kauppiaiden järjestö. Tallinnan Mustapäiden talon edeltäjä oli keskiaikainen rakennus, jonka veljeskunta osti varhaisella 1500-luvulla. Veljeskunta toteutti rakennuksessa suuria uudelleenrakennustöitä 1500- ja 1600-lukujen vaihteessa, jolloin se sai renessanssihenkisen ulkonäkönsä. Vuonna 1908 rakennusta uudistettiin jälleen. Tuolloin sen sisätiloja uusittiin uusklassiseen tyyliin, ja samalla turmeltiin goottilaista tyyliä olevia sisätiloja. Talon ulko ovi on maalattu punaisen, vihreän ja kullan väreillä, ja oven päällä on killan suojeluspyhimyksen maurilaisen Pyhä Mauritiuksen kuva. Mustapäiden talo on Tallinnan vanhimpia taloja ja nykyisin Tallinnan filharmoonikot järjestää siellä konsetteja. Kun Neuvostoliitto miehitti Viron 1940-luvun loppupuolella se otti Mustapäiden talon hallintaansa ja Viron itsenäistyttyä toisen kerran se siirtyi Tallinnan kaupungille. Mustapäiden veljeskunta, joka on edelleen olemassa, on vaatinut rakennuksen palauttamista takaisin itselleen ja siitä on käyty oikeutta Viron korkeimassa oikeudessa asti. == Lähteet == == Aiheesta muualla == * Virtuaalinen kierros Mustapäiden talossa * Keskiaika -blogi: Kaupunginraati ja killat * Anna -lehti: Riika – Arkkitehtuurin aarrearkku * Rikkaruohoelämää -blogi: Päivä Tallinnassa, vol 2 * 3040 Kultuurimälestiste riiklik register: Tallinna Oleviste gildi ja Mustpeade vennaskonna hooned, 14.saj., 15.saj., 16.-20.saj. Luokka:Tallinnan rakennukset ja rakennelmat
Eunice Jepkorir

Eunice Jepkorir (s. 17. helmikuuta 1982) on kenialainen kestävyys-, este- ja maastojuoksija. Jepkorir sijoittui Brysselin maastojuoksun MM-kisoissa 2004 pitkällä matkalla seitsemänneksi. Kaksi vuotta myöhemmin hän juoksi Debrecenin maantiejuoksun MM-kisoissa neljänneksitoista ajalla 1.06.47. Jepkorir teki 15. kesäkuuta 2007 uuden Kenian ennätyksen 3 000 metrin estejuoksussa ajalla 9.19,44.http://www.iaaf.org/GLE07/news/Kind=2/newsId=39116.html 2\. heinäkuuta samana vuonna hän juoksi uuden Afrikan ennätyksen 9.14,52, jota hän paransi kesäkuussa 2008 juoksemalla 9.11,18 Osakan MM-kisoissa 2007 hän voitti MM- pronssia ja vuotta myöhemmin Pekingin olympialaisissa hopeaa. ==Henkilökohtaiset ennätykset== :Lähde: IAAF * 5 000 metrin juoksu: 15.09,05 (2004) * 10 000 metrin juoksu: 32.58,0 (2003) * 10 kilometrin maantiejuoksu: 31.37 (2008) * 15 kilometrin maantiejuoksu: 49.11 (2006) * 20 kilometrin maantiejuoksu: 1.06.47 (2006) * 2 000 metrin estejuoksu: 6.25,2 (2003) * 3 000 metrin estejuoksu: 9.07,41 (2008) ==Lähteet== Luokka:Kenialaiset estejuoksijat Luokka:Kenialaiset kestävyysjuoksijat Luokka:Kenialaiset maastojuoksijat Luokka:Kenialaiset olympiamitalistit Luokka:Vuonna 1982 syntyneet Luokka:Elävät henkilöt
Avalonin niemimaa

Avalonin niemimaa () on niemimaa Newfoundland ja Labradorin provinssissa Kanadassa. Niemimaa muodostaa Newfoundlandin saaren kaakkoisosan. Se on pinta- alaltaan 9 270 neliökilometrin suuruinen. Niemimaa on kapeimmillaan alle 5 kilometriä leveä, mutta sen ulottuvuus on 180 kilometriä pohjoissuunnassa (Grates Point pohjoisessa ja Cape Freels-Cape Pine etelässä) ja noin lähes 100 kilometriä itä-länsi -suunnassa. Kalarikkaiden pohjoisen Atlantin vesien äärellä sijaitsevalla niemimaalla asuu hieman yli puolet Newfoundlandin asukkaista ja siellä sijaitsee myös provinssin pääkaupunki, St. John's. Vuoden 2016 väestönlaskennassa niemimaalle kirjattiin 270 348 asukasta kun koko provinssin väkiluku oli 519 716. Niemimaan ensimmäinen pysyvä asutus perustettiin Cuper's Coveen (Conception Bay) vuonna 1610. ==Lähteet== Luokka:Kanadan niemimaat Luokka:Newfoundland ja Labradorin maantiede
Teuvo Oinas

Teuvo Oinas (s. 8. marraskuuta 1954 Ylitornio) on suomalainen laulaja. Hän on järjestyksessä toinen suomalainen tangokuningas. Teuvo Oinas muutti 15-vuotiaana Ruotsiin ja 16-vuotiaana hän voitti ruotsinsuomalaisten laulukilpailun. Oinas osallistui Seinäjoen Tangomarkkinoille vuonna 1986 ja voitti. Tämän jälkeen alkoi levytysura Finnlevy-yhtiössä. Teuvo Oinas on kotoisin Ylitornion Raanujärveltä.http://www.tornionlaakso.net/fi/uutiset/teuvo-oinas-on-pitkan- tien-kulkija Tornionlaakso.net Teuvo Oinas oli viimeisiä 1980-luvun lopulla pinnalle nousseita nuoria laulajia, jotka levyttivät Toivo Kärjen aiemmin levyttämättömiä sävellyksiä vielä tämän eläessä. Muun muassa Oinaan ensimmäisen albumin nimikappale, tango Haave rakkaudesta oli Kärjen sävellys ja samalla kappaleen ensilevytys.Kalervo Kärki: Sydämeni sävel: Toivo Kärki ja hänen musiikkinsa, s. 824. Helsinki: Mediapinta, 2015. ISBN 978-952-235-888-2. Oinaan toisella albumilla Särkyneen toiveen katu oleva tango Rakkauteni viimeinen jäi viimeiseksi julkaistuksi Kärjen ja Juha Vainion yhteiseksi kappaleeksi.Kärki 2015, s. 839. ==Diskografia== * Haave rakkaudesta (1987) * Särkyneen toiveen katu (1988) * Tähtihetki (1990) * Kaunein tango (1991) * Teuvo Oinas (1991) * Elokuu (1992) * Tuhansin tuntein (1995) * Tanssikengät (1998) * Onnensirpaleet (2004) * Tie unelmiin (2006) * Tähtiä täynnä (2013) * Suomalainen Tango – Kuninkaana 30 vuotta (2016) == Lähteet == * * http://www.extraviihde.fi/esiintyjat/solistit/teuvooinas.html * Gramofoni Oy ===Viitteet=== ==Aiheesta muualla== * * Oinas Ylen Elävässä arkistossa Luokka:Suomalaiset iskelmälaulajat Luokka:Tangokuninkaat Luokka:Vuonna 1954 syntyneet Luokka:Elävät henkilöt
Boothian niemimaa

thumb|Boothian ja Melvillen niemimaat. Boothian niemimaa (, alun perin Boothia Felix) on manner-Kanadan ja koko Pohjois-Amerikan mantereen pohjoisin niemimaa. Se sijaitsee Nunavutin territorion alueella. Niemimaan pinta-ala on noin 32 300 neliökilometriä. Niemimaa uloittuu pohjoisimmillaan leveysateelle 71°58′ pohjoista leveyttä. (Vertailuna: Nordkappin pohjoisin piste: 71°10'21"N on hieman etelämpänä.) Niemimaan ainoa kylä on Taloyoak, jossa oli vuonna 2016 yhteensä 1 029 asukasta (2011 yht. 899 as.). Yhden lähteen mukaan niemimaan toinen asutus olisi niemimaan vastarannalla Thom Bayssä (Mission; jossa myös toimi 1940- ja 1950-luvulla katolinen lähetysasema), ja tilastoissa näiden asukasluvut lasketaan alueellisesti yhteen. Asukkaista suurin osa on eskimoita. Niemimaan on nimennyt skotlantilainen tutkimusmatkailija John Ross vuonna 1829 Felix Boothin mukaan, joka rahoitti Rossin toisen tutkimusmatkan. Vuonna 1831 hänen serkkunsa James Clark Ross vahvisti seudun niemimaaksi ja paikansi ensimmäisenä magneettisen pohjoisnavan sijainnin niemimaan länsirannikolle; tämä napa on sittemmin siirtynyt pohjoisemmaksi. ==Lähteet== ==Aiheesta muualla== *Taloyoak: Attractions (polarnet.ca) Luokka:Kanadan niemimaat Luokka:Nunavutin maantiede
Pasi Tauriainen

Pasi Matti Tauriainen (s. 4. lokakuuta 1964 Rovaniemi) on suomalainen jalkapalloilija. Hän oli pelipaikaltaan laitahyökkääjä. Tauriainen on Rovaniemen Reippaan kasvatti. Tauriainen pelasi RoPS:n paidassa SM-sarjaa kaudet 1984–1989. Hän teki liigadebyytin 29. huhtikuuta 1984 ottelussa RoPS–MP. Ensimmäisen liigamaalinsa hän teki 20. toukokuuta 1984 ottelussa RoPS–Haka. Tauriainen siirtyi kaudeksi 1990 Helsingin Jalkapalloklubiin, jossa hän pelasi kauden 1995 loppuun asti. Pääsarjapelejä Tauriaiselle kertyi 230 ja maaleja 53. Tauriaisten jalkapalloperheeseen kuuluvat myös Pasin veljet Kimmo ja Vesa. Myös Pasin pojat Jimi ja Julius ovat jalkapalloilijoita. Pelaajauransa jälkeen Pasi Tauriainen on keskittynyt liiketoimintaan toimimalla perustamansa Duosport-urheiluliikeketjun toimitusjohtajana. Myös hänen veljensä Kimmo työskenteli ketjun palveluksessa. ==Saavutukset== * Suomen mestaruus 1990, 1992 ** SM-pronssi 1988, 1989, 1993, 1994, 1995 * Suomen Cup 1986, 1993 * Liigacup 1994 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1964 syntyneet Luokka:Elävät henkilöt
Anna Jesień

Anna Marta Jesień (o.s. Olichwierczuk, s. 10. joulukuuta 1978 Sokolowie Podlaskim) on puolalainen yleisurheilija, jonka päämatka on 400 metrin aitajuoksu. Jesień karsiutui Sydneyn olympialaisissa 2000 400 metrin aitojen alkuerissä ajalla 57,36. Seuraavana vuonna hän karsiutui Edmontonin MM- kisoissa välierissä ajalla 55,64. Münchenin EM-kisoissa 2002 hän voitti EM- pronssia 400 metrin aidoissa ja oli samoissa kisoissa mukana Puolan joukkueessa, joka voitti EM-pronssia 4 x 400 metrin viestijuoksussa.http://www.athletix.org/Eurochamps/MunichEC02_day6.htm Vuonna 2003 hän voitti Puolan mestaruuden 400 metrin aidoissa, mutta karsiutui Pariisin MM-kisoissa alkuerissä. Seuraavana vuonna hän voitti jälleen Puolan mestaruuden, mutta karsiutui Ateenan olympialaisissa alkuerissä. 2005 hän voitti maansa mestaruuden ja Euroopan cupin ajalla 54,90. Myöhemmin samana vuonna hän sijoittui neljänneksi Helsingin MM-kisoissa ajalla 54,17 ja IAAF:n yleisurheilufinaalissa. Jesień voitti vuonna 2006 Puolan mestaruuden 400 metrin juoksussa ja sijoittui Euroopan cupin superliigassa viidenneksi 400 metrin aidoissa. Göteborgin EM-kisoissa hän juoksi kuudenneksi 400 metrin aidoissa ja oli mukana voittamassa EM-pronssia 4 x 400 metrin viestissä.http://www.goteborg.com/22605.epibrw , s. 113 Kauden lopussa hän oli IAAF:n yleisurheilufinaalissa neljäs ja yleisurheilun maailmancupissa kolmas. Seuraavana vuonna Jesień voitti Osakan MM-kisoissa MM-pronssia ajalla 53,92. Myöhemmin samana syksynä hän voitti IAAF:n yleisurheilufinaalin ajalla 54,17. Jesień sijoittui Pekingin olympialaisissa 2008 viidenneksi ajalla 54,29. IAAF:n yleisurheilufinaalissa hän oli kuudes. Vuonna 2009 hän voitti Euroopan joukkuemestaruuskilpailujen 400 metrin aitajuoksun Leiriassa, mutta karsiutui Berliinin MM-kilpailuissa välierissä. IAAF:n yleisurheilufinaalissa hän sijoittui viidenneksi. ==Ennätykset== * 400 metrin juoksu: 51,74 (2007) * 400 metrin aitajuoksu: 53,86 (2007) ==Saavutukset== * Yleisurheilun MM-kilpailut ** Osaka 2007: pronssia, 400 metrin aitajuoksu * Yleisurheilun EM-kilpailut ** München 2002: pronssia, 400 metrin aitajuoksu ** München 2002: pronssia, 4 x 400 metrin viestijuoksu. ** Göteborg 2006: pronssia, 4 x 400 metrin viestijuoksu. ==Lähteet== Luokka:Puolalaiset 400 metrin aitajuoksijat Luokka:Puolalaiset pikajuoksijat Luokka:Vuonna 1978 syntyneet Luokka:Elävät henkilöt
Amani Abeid Karume

pienoiskuva|Presidentti Amani Abeid Karume seremoniassa vuonna 2004 Amani Abeid Karume (s. 1. marraskuuta 1948) oli Sansibarin presidentti 2000–2010. Hän on Sansibarin ensimmäisen presidentin Abeid Karumen poika ja Chama Cha Mapinduzi (CCM) -puolueen jäsen. Karume on työskennellyt pitkään Sansibarin hallinnossa ja pitänyt hallitusvirkoja 1970-luvulta asti. 1980-luvulla hän oli brittiläisen konsulttiyrityksen palveluksessa. Hän palasi politiikkaan vuonna 1990. Karume valittiin presidentiksi vuonna 2000 epämääräisesti järjestetyissä vaaleissa. Luokka:Sansibarin presidentit Luokka:Vuonna 1948 syntyneet Luokka:Elävät henkilöt
Jukka Kanerva

Jukka Kanerva (10. syyskuuta 1955 – 27. syyskuuta 1998 Jyväskylä) oli suomalainen politiikan tutkija. Hän toimi muun muassa eri tehtävissä Suomen akatemiassa ja valtio-opin professorina Jyväskylän yliopistossa. Kanerva väitteli yhteiskuntatieteiden tohtoriksi vuonna 1990 Niccolò Machiavellin retoriikkaa koskevalla tutkimuksellaan. Myöhemmin hän julkaisi tutkimuksia muun muassa presidentinvaalien retoriikasta. Erityisesti hän oli kiinnostunut mediailmiöistä. Hänet tunnettiin myös politiikan kommentaattorina. Kanerva toimi aktiivisesti kunnallispolitiikassa sekä kaupunginhallituksen jäsenenä Vihreän liiton edustajana. Hän oli myös vihreiden eduskuntavaaliehdokkaana Keski-Suomessa. Kanerva kuoli polkupyöräonnettomuudessa myöhään illalla 27. syyskuuta 1998 Jyväskylän yliopiston kampuksella. Kanervalla oli kuollessaan vaimo ja seitsemän lasta. == Teoksia == * * === Toimitettuja teoksia === * ** 2. laajennettu painos: * * == Lähteet == Luokka:Jyväskylän yliopiston professorit Luokka:Suomalaiset politiikan tutkijat Luokka:Vihreän liiton poliitikot Luokka:Suomalaiset professorit Luokka:Jyväskylän kaupunginvaltuutetut Luokka:Liikenneonnettomuudessa kuolleet Luokka:Vuonna 1955 syntyneet Luokka:Vuonna 1998 kuolleet Luokka:Suomalaiset politiikan kommentaattorit
Pentyyni

Pentyyni on alkyyneihin kuuluva hiilivety. Sen kemiallinen kaava on C5H8. Pentyynin moolimassa on 68,12 g/mol. Pentyyni ei liukene veteen. Pentyyni on myös tyydyttymätön hiilivety, koska yhdiste sisältää kolmoissidoksen kahden hiiliatomin välillä. == Pentyyneja == *1-pentyyni, CAS-numero 627-19-0. 1-Pentyynin sulamispiste on –106 – –105 °C ja kiehumispiste 40 °C. *2-pentyyni, CAS-numero 627-21-4. 2-Pentyynin sulamispiste on –109 °C ja kiehumispiste 56-57 °C. == Lähteet == Luokka:Alkyynit
Heli Keinonen

Heli Keinonen (s. 5. huhtikuuta 1943 Joensuu) on suomalainen laulaja, joka vuonna 1966 levytti itäkarjalaisia lauluja. Hän soitti banjoa ja kitaraa , jonka kanssa hän esiintyi opiskellessaan Turussa. Hän pääsi koelaulutilaisuuteen Toivo Kärjen studioon Fazerille, mutta Kärki ei uskonut itäkarjalaisten laulujen menestykseen. Sen sijaan kilpaileva levy-yhtiö Scandia suostui levyttämään niitä. Toivo Kärki, jonka äidinpuoleiset sukujuuret juonsivat Karjalaan, tunnusti myöhemmin tehneensä pahan virhearvion torjuessaan Keinosen.Kalervo Kärki: Sydämeni sävel: Toivo Kärki ja hänen musiikkinsa, s. 583. Helsinki: Mediapinta, 2015. ISBN 978-952-235-888-2. Keinosen ensimmäinen single oli Ajettih da tsiganaiset / Ruskie neitšyt, valgie neitšyt. Kohta julkaistiin vielä toinen itäkarjalainen single Itkey neiŝyt / Laskettakkua brihat hebot. Keinonen levytti myös työväenlauluja, joista tunnetuimpia ovat ”Kuolemaantuomitun hyvästijättö” ja ”Sotaorvon vala”. Hän esiintyi myös M. A. Nummisen levyllä In memoriam ja Lasse Mårtensonin hengellisellä poplevyllä Voiko sen sanoa toisinkin.Aleksi Ahtola: Ruskie neitsyt lauloi myös työväenlauluja. Kansan uutiset 3.1.2010. 1980-luvulla Keinonen opiskeli arabiaa Sudanissa ja kääntyi muslimiksi. Sittemmin hän toimi arabian kielen opettajana Suomessa. 1960-luvulla Heli Keinonen oli naimisissa runoilija Markku Innon kanssa. Puolustusvoimien komentaja Yrjö Keinonen oli hänen setänsä. == Lähteet == * ===Viitteet=== == Aiheesta muualla == * * Heli Keinonen: Laskettakkua brihat hebot. Ylen Elävä arkisto. * Folk . Föribeat 10.5.2006. Luokka:Suomalaiset laulajat Luokka:Vuonna 1943 syntyneet Luokka:Elävät henkilöt
María Vasco

María Vasco (s. 26. joulukuuta 1975 Barcelona, Barcelonan maakunta, Espanja) on espanjalainen kävelijä. Vasco käveli 1990 Plovdivin nuorten MM-kisoissa 5 000 metrin ratakävelyssä 15:nneksi ajalla 23.47,98. Viisi vuotta myöhemmin hän sijoittui Göteborgin MM-kisoissa 10 kilometrin kävelyssä 26:nneksi ajalla 45.05. Seuraavana vuonna hän voitti Espanjan mestaruuden 10 kilometrin kävelyssä ja 1997 käveli kävelyn maailmancupissa samalla matkalla 22:nneksi ajalla 43.54. Vuonna 1998 hän voitti maansa mestaruuden 20 kilometrin kävelyssä ja sijoittui Budapestin EM-kisoissa 10 kilometrillä viidenneksi ajalla 43.02.http://www.sporting-heroes.net/athletics- heroes/stats_athletics/european/1998_w.asp Seuraavana vuonna hän käveli kävelyn maailmancupissa 20 kilometrillä 23:nneksi ajalla 1.32.38 ja Sevillan MM-kisoissa kymmenenneksi. Sydneyn olympialaisissa 2000 hän voitti olympiapronssia ajalla 1.30.23. Vuonna 2001 hän voitti Espanjan mestaruuden ja sijoittui Edmontonin MM-kisoissa viidenneksi ajalla 1.30.19. Vasco voitti vuonna 2002 Espanjan mestaruuden sekä 10 000 metrin ratakävelyssä että 20 kilometrin kävelyssä. Hän sijoittui samana vuonna kävelyn maailmancupissa 20 kilometrillä kahdeksanneksi. Seuraavana vuonna hän voitti Espanjan mestaruuden 20 kilometrillä ja käveli samalla matkalla kävelyn Euroopan-cupissa kolmanneksi ajalla 1.28.10. Seuraavana vuonna hän voitti jälleen Espanjan mestaruuden ja sijoittui kävelyn maailmancupissa kolmanneksi ajalla 1.27.36. Myöhemmin samana vuonna Ateenan olympialaisissa hän oli seitsemäs. Helsingin MM-kisoissa 2005 hän sijoittui neljänneksi. Vasco käveli Göteborgin EM- kisoissa 2006 15:nneksi ja voitti seuraavana vuonna Osakan MM-kisoissa MM- pronssia. Vuonna 2008 hän sijoittui viidenneksi sekä kävelyn maailmancupissa että Pekingin olympialaisissa. Berliinin MM-kisoissa 2009 hän keskeyttiBerliini 2009: Naisten 20 kilometrin kävely. Hän voitti maailmancupin 20 kilometriä 2010, mutta keskeytti saman vuoden Barcelonan EM-kisoissa. Seuraavan vuoden Daegun MM-kisoissa hän sijoittui 13:nneksi. ==Ennätykset== * Puolimaraton: 1.21.00 (2001) * 3 000 metrin ratakävely: 12.20,44 (2004) * 5 000 metrin ratakävely: 20.57,11 (2007) * 10 000 metrin ratakävely: 43.02,02 (2001) * 10 kilometrin kävely: 43.02 (1998) * 20 kilometrin kävely: 1.27.25 (2008) ==Lähteet== == Aiheesta muualla == Luokka:Espanjalaiset kävelijät Luokka:Espanjalaiset olympiamitalistit Luokka:Vuonna 1975 syntyneet Luokka:Elävät henkilöt
Yarelis Barrios

Yarelis Barrios Castañeda (s. 12. heinäkuuta 1983 Pinar del Río) on kuubalainen kiekonheittäjä.Yarelis Barrios Bio, Stats, and Results Olympics at Sports-Reference.com Barrios voitti kiekonheiton kultaa Pan-Amerikan kisoissa 2007 tuloksella 61,72.http://www.rio2007.org.br/data/pages/8CA3C784139C20FF01139C2C41550F77.htm Myöhemmin samana vuonna hän voitti Osakan MM-kisoissa hopeaa tuloksella 63,90. Pekingin olympiakiekossa 2008 hän sijoittui alun perin hopealle heitettyään toisella kierroksella 63,64 häviten noin metrin kilpailun voittajalle Stephanie Brown-Traftonille. Barrios kuitenkin kärysi Pekingin dopingnäytteen uudelleenanalysoinnissa vuonna 2016 ja menetti hopeansa. Hän ehti tosin myymään saamansa mitalin eBay-nettikaupassa noin 10 000 eurolla kesäkuussa 2016. Hän oli saanut tietää dopingkärystään toukokuussa 2016. Barrios sai tapauksesta vuoden kilpailukiellon ajalle 15.6.2016–14.6.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009.IAAF Newsletter 181 IAAF. 29.3.2017. Viitattu 5.4.2017. Hylättyihin tuloksiin sisältyi vuoden 2008 IAAF:n yleisurheilufinaalin voitto tuloksella 64,88. Berliinin MM-kisoissa 2009 Barrios voitti hopeaa tuloksella 65,31 häviten tällä kertaa voittajalle Dani Samuelsille vain 13 senttiäBerliini 2009 – N Kiekko tulokset, IAAF . Hän voitti IAAF:n yleisurheilufinaalin 2009 tuloksella 65,86 ja sijoittui Splitin maanosien cupissa 2010 kolmanneksi. Daegun MM- kilpailuissa 2011 hän sai pronssia tuloksella 65,73 ja Pan-Amerikan kisoissa samana vuonna hän voitti kultaa ennätyksellään 66,40. Lontoon olympialaisissa 2012 hän sijoittui alun perin neljänneksi, mutta nousi myöhemmin pronssille Darja Pištšalnikovan jäätyä kiinni dopingista. Moskovan MM-kilpailuissa 2013 Barrios sijoittui pronssille tuloksella 64,96. Barrios voitti universiadien kiekonheiton 2007. Keski-Amerikan- ja Karibian-mestaruuskilpailuissa hän on saanut kultaa 2005 ja 2008 sekä hopeaa 2009. Ibero-Amerikan mestaruuskilpailuissa hän oli toinen 2010. == Henkilökohtaiset ennätykset == * Kiekonheitto: 68,03 (2012) == Lähteet == == Aiheesta muualla == Luokka:Kuubalaiset kiekonheittäjät Luokka:Kuubalaiset olympiamitalistit Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut kuubalaiset Luokka:Vuonna 1983 syntyneet Luokka:Elävät henkilöt
Zhang Wenxiu

Zhang Wenxiu (, s. 22. maaliskuuta 1986 Liaoning, Kiina) on kiinalainen moukarinheittäjä. Edmontonin MM-kisoissa 2001 Zhang oli 11:s tuloksella 61,61 m. Seuraavana vuonna hän karsiutui Kingstonin nuorten MM-kisoissa Viitattu 26.8.2015 ja voitti alle 20-vuotiaiden Aasian-mestaruuden. Hän karsiutui myös Pariisin MM-kisoissa 2003 tuloksella 65,09 m, mutta Ateenan olympialaisissa 2004 hän heitti seitsemänneksi tuloksella 72,03 m. Helsingin MM-kisoissa 2005 Zhang oli viides, mutta sijoitus parani vuonna 2013 neljänneksi voittajan dopingkäryn myötä. Vuonna 2005 Zhang voitti Aasian mestaruuden. Yleisurheilun maailmancupissa 2006 hän sijoittui neljänneksi. Hän voitti kultaa Dohan Aasian kisoissa 2006 maanosan ennätyksellä 74,15 m. Zhang voitti Osakan MM-kisoissa 2007 MM-pronssia tuloksella 74,39 m. Pekingin olympialaisissa 2008 Zhang sijoittui alun perin kolmanneksi tuloksella 74,32 m, mutta nousi myöhemmin hopealle Aksana Mjankovan dopinghylkäyksen jälkeen. Berliinin MM-kilpailuissa 2009 hän sijoittui viidenneksi tuloksella 72,57 m. Hän voitti samana vuonna Aasian-mestaruuden Kantonissa tuloksella 72,07 m. Aasian kisoissa 2010 Zhang voitti kultaa ja sijoittui toiseksi maanosien cupissa. Daegun MM-kilpailuissa 2011 hän voitti pronssia tuloksella 75,03 m. Lontoon olympialaisissa 2012 hän sijoittui alun perin neljänneksi tuloksella 76,34 m, mutta nousi myöhemmin pronssille Tatjana Lysenkon dopinghylkäyksen jälkeen. Moskovan MM-kilpailuissa 2013 Zhang sijoittui alun perin kolmanneksi tuloksella 75,58 m, mutta nousi myöhemmin hopealle Tatjana Lysenkon dopinghylkäyksen jälkeen. Aasian kisoissa 2014 Zhang voitti kultaa tuloksella 77,33 m. Hän oli antanut ennen kilpailuja positiivisen dopingnäytteen ja hänen suorituksensa hylättiin aluksi, mutta hylkäys kumottiin myöhemmin kun dopingkäryn katsottiin johtuneen saastuneesta ruoasta. Zhang sai hopeaa Pekingin MM-kilpailuissa 2015 tuloksella 76,33 m ja Rion olympialaisissa 2016 tuloksella 76,75 m. Lontoon MM-kilpailuissa 2017 hän sijoittui neljänneksi tuloksella 74,53 m. Zhang heitti nuorten maailmanennätyksen 73,24 m vuonna 2005. Ennätyksen rikkoi Silja Kosonen vuonna 2021. Zhang paransi moukarinheiton Aasian ennätystä useasti vuosina 2005–2012, ensimmäisen kerran tuloksella 73,24 m ja viimeisen kerran tuloksella 76,99 m. Hänen maannaisensa Wang Zheng rikkoi ennätyksen maaliskuussa 2014 tuloksella 77,68 m. == Henkilökohtaiset ennätykset == * Moukarinheitto: 77,33 (2014) == Lähteet == == Aiheesta muualla == * Luokka:Kiinalaiset moukarinheittäjät Luokka:Kiinalaiset olympiamitalistit Luokka:Vuonna 1986 syntyneet Luokka:Elävät henkilöt
Élodie Ouédraogo

Élodie Ouédraogo (s. 27. helmikuuta 1981 Saint-Josse-ten-Noode) on belgialainen yleisurheilija. Ouédraogo edusti aiemmin Burkina Fasoa ja piti lähes kahdeksan vuotta hallussaan maan ennätystä 100 metrin aitajuoksussa ajalla 13,87.http://www.athlerecords.net Hän karsiutui 2000 Santiago de Chilen nuorten MM-kisoissa 100 metrin aitojen välierissä ajalla 13,76. Vuonna 2005 hän voitti Belgian sisäratojen mestaruuden 60 metrillä sekä juoksi kolmanneksi Universiadeissa 200 metrin juoksussa ajalla 23,62. Osakan MM-kisoissa 2007 hän karsiutui 400 metrin aitajuoksun alkuerissä ajalla 56,44, mutta oli samoissa kisoissa mukana Belgian joukkueessa, joka voitti MM-pronssia 4 × 100 metrin viestijuoksussa. Joukkueessa juoksivat lisäksi Olivia Borlée, Hanna Mariën ja Kim Gevaert.http://osaka2007.iaaf.org/results/gender=W/discipline=4X1/combCode=hash/roundCode=f/result.html Pekingin olympialaisissa 2008 Ouédraogo juoksi viestin kolmannen osuuden Belgian-ennätysaikaan päättyneessä viestissä. Joukkue sijoittui alun perin toiseksi, mutta nousi vuonna 2016 olympiavoittoon kun edelle sijoittunut Venäjän joukkue hylättiin dopingin takia. Hän karsiutui 400 metrin aitojen välierissä sekä Berliinin MM-kisoissa 2009 ajalla 57,58 että Barcelonan EM- kisoissa 2010 ajalla 58,60. Daegun MM-kisoissa 2011 hän karsiutui jälleen välierissä, vaikka juoksi ennätyksensä 55,29. Lontoon olympialaisissa 2012 hän karsiutui niin ikään välierissä ennätyksellään 55,20. ==Henkilökohtaiset ennätykset== :Lähde: IAAF * 100 metrin juoksu: 11,40 (2005) * 200 metrin juoksu: 23,11 (2004) * 100 metrin aitajuoksu: 13,34 (2003) * 400 metrin aitajuoksu: 55,20 (2012) * Pituushyppy: 620 (2001) ==Lähteet== Luokka:Belgialaiset pikajuoksijat Luokka:Belgialaiset 400 metrin aitajuoksijat Luokka:Belgialaiset olympiavoittajat Luokka:Burkinalaiset pika-aitajuoksijat Luokka:Vuonna 1981 syntyneet Luokka:Elävät henkilöt
Tarve

Tarve on asia, joka on onnellisuuden, elossapysymisen tai jonkin muun halutun asian edellytys. Ranskalaisen filosofin Lucien Séven mukaan tarpeen käsitettä voidaan pitää peruskäsitteenä vain ihmisen esihistoriallisten vaiheiden selittämisessä. Myöhemmin sillä ei hänen mielestään enää ole samaa selitysvoimaa.http://lib.tkk.fi/Diss/2005/isbn9512277832/isbn9512277832.pdf == Katso myös == * Maslow'n tarvehierarkia * Tarveteoria == Lähteet == Luokka:Psykologia
Ukkosenjumalan poika

Ukkosenjumalan poika on Arto Paasilinnan romaani vuodelta 1984 (WSOY). Romaanissa Ukko ylijumalan poika Rutja lähetetään maan päälle herättämään suomalaisten usko vanhoihin jumaliin. Rutja on Paasilinnan luoma hahmo eikä kuulu suomalaiseen mytologiaan. Kirjassa myös ivaillaan ja satirisoidaan kristinuskon kustannuksella. Paimion kesäteatteri on tehnyt kirjan pohjalta näytelmän vuonna 1995. http://www.paimio.fi/kesateatteri/default1.htm Luettu 21.9.2007 Ohkolan kesäteatteri esitti kirjan pohjalta näytelmää heinä- elokuussa 2016. http://www.ohkolannuorisoseura.fi/ ==Lähteet== Hankasalmen kesäteatteri (Venekosken kesäteatteri) Esittää Ukkosenjumalan pojan kesällä 2010 ==Kirjallisuus== * Luokka:Arto Paasilinnan teokset Luokka:Vuoden 1984 kirjat Luokka:Uskontoteemainen kaunokirjallisuus
Jyväskylän Hockey Cats

Jyväskylän Hockey Cats on entinen jyväskyläläinen naisjääkiekkoseura. JyHC perustettiin vuonna 1996. Joukkue tunnetaan myös nimellä Cats Jyväskylä. Seuran edustusjoukkue pelasi naisten SM-sarjaa. Hockey Cats ry voitti kaudella 2015–2016 Suomen mestaruuden. Joukkue pelasi nimellä JYP Naiset. Kauden päätteeksi seura luopui sarjapaikasta ja lopetti toiminnan. Naisten jääkiekkotoiminta siirtyi JYP Juniorit ry:n alaisuuteen. == Lähteet == ==Aiheesta muualla== *Seuran kotisivut Luokka:Jääkiekon naisten SM-liiga Luokka:Jyväskyläläiset urheiluseurat Luokka:Vuonna 1996 perustetut urheiluseurat
William R. Perl

William Raphael Perl (21. syyskuuta 1906 Praha, Itävalta-Unkari – 24. joulukuuta 1998 Washington D.C., Yhdysvallat) oli amerikkalainen sionisti ja Malmedyn verilöylyn pääkuulustelija. Perl vietti suurimman osan lapsuudestaan ja nuoruudestaan Wienissä. Hän opiskeli lakia Wienin yliopistossa, jossa liittyi juutalaiseen veljeskuntaan. Hän osallistui aktiivisesti kasvavan sionistisen liikkeen toimintaan. Valmistuttuaan lakitieteen tohtoriksi ja kansainvälisen kaupan maisteriksi, hän toimi asianajajana Wienissä kunnes natsit kaappasivat vallan 1938 Itävallassa. == Natsit saapuvat Itävaltaan == Perl pyrki suojelemaan Itävallan juutalaisia natsien toimilta. Hän kokosi nuorista sionisteista ryhmän "Die Aktion", joka omistautui itsenäisen juutalaisvaltion perustamiselle. Die Aktion järjesti juutalaisryhmän siirron silloin Ison-Britannian hallitsemaan Palestiinaan. Muiden sionistien ja kreikkalaisten salakuljettajien avulla Perl organisoi useita samankaltaisia laittomia maastamuuttoja. Operaatiota häiritsivät Gestapon lisäksi myös laitonta maahanmuuttoa vastaan toimineet brittiläiset agentit. Tästä huolimatta Perl onnistui saamaan arviolta 40 000 ihmistä turvaan natsivainoilta. Perl meni naimisiin juutalaisuuteen kääntyneen wieniläisnaisen Lore Rolligin kanssa 1938. Avioliitto oli salainen, koska natsien rotulakien mukaan seka-avioliitot olivat kiellettyjä. Vuonna 1940 Perl siirtyi Yhdysvaltoihin järjestämään myös Loren muuttoa sinne. Tämä toive hautautui kun Saksa julisti sodan Yhdysvalloille. Sodan aikana Lore jäi kiinni autettuaan juutalaislapsia ja lähetettiin Ravensbrückin keskitysleirille. ==Muutto Yhdysvaltoihin== Perl värväytyi Yhdysvaltojen armeijaan sotilastiedustelu- upseeriksi 1941. Hänet sijoitettiin Lontooseen, jossa hän työskenteli sattumoisin samojen agenttien kanssa, jotka olivat olleet hänen perässään muutamaa vuotta aiemmin. Kun Wien joutui Neuvostoliiton haltuun 1945 Perl riskeerasi oman vapautensa ja matkusti salaa kaupunkiin pelastamaan vaimoaan. Amerikkalaisia oli ehdottomasti kielletty liikkumasta venäläisten alueella. Lore oli selviytynyt Ravensbrückista. ==Sodan jälkeen== Sodan jälkeen luutnantti Perl toimi pääkuulustelijana SS-eversti Joachim Peiperin ja muiden SS-miesten Malmedyn verilöylyn oikeudenkäynnissä Dachaussa. Perlit asettuivat Yhdysvaltoihin pysyvästi kahden poikansa kanssa. Perl opiskeli psykologiaa Columbian yliopistossa ja palveli armeijan psykologina kunnes jäi eläkkeelle everstiluutnantin arvoisena 1966. 1970-luvun alussa Perl protestoi Neuvostoliiton juutalaisvainoja vastaan. Perlin järjestämät mielenosoitukset saivat kansainvälistä julkisuutta. Koska osa mielenosoituksista järjestettiin Neuvostoliiton suurlähetystön edustalla, Perl pidätettiin ja tuomittiin oikeudessa 1976. Perl toimi kuolemaansa asti aktiivisena juutalaisten oikeuksien puolustajana. Hän kirjoitti myös juutalaisasiaa ajavia kirjoja. ==Lähteet== * ===Viitteet=== Perl, William R. Perl, William R.
Robben Island

Robben Island () on Etelä-Afrikassa Kapkaupungin edustalla sijaitseva saari. Se sijaitsee 13 kilometrin päässä Kapkaupungista. Saarella toimi vankila, jossa pidettiin apartheidin aikana poliittisia vankeja. Heistä kuuluisin, Etelä-Afrikan myöhempi presidentti Nelson Mandela, vietti saarella 27 vuotta. Robben Islandilla oli asutusta jo kivikaudella, jolloin meri oli alempana ja saarelle pääsi mantereelta kävellen. 1600-luvulta asti saarta on käytetty eristyspaikkana. Saari sai nimensä, kun alankomaalaiset nimesivät sen saarella tavattujen hylkeiden (robben) mukaan. Saarella oli leprasairaala vuoteen 1931 ja sotilastukikohta vuoteen 1960 saakka. Vankila suljettiin ja vuonna 1991 siitä tehtiin museo.Robben Island -museo Saari lisättiin Unescon maailmanperintöluetteloon vuonna 1999. ==Tunnettuja vankeja== * Njongonkulu Ndungane, entinen aktivisti * Dennis Brutus, entinen aktivisti ja runoilija * Jeff Masemola, ensimmäinen elinkautiseen vankeuteen apartheid-aikakaudella tuomittu vanki * Govan Mbeki, vapaustaistelija * Andrew Mlangeni, entinen aktivisti * Nongqawuse, Xhosa-profeetta * Walter Sisulu, entinen ANC-aktivisti *Robert Sobukwe, Azanian panafrikkalainen kongressi-aktivisti * Andimba Toivo ya Toivo, namibialainen aktivisti * Jacob Zuma, entinen aktivisti, Etelä- Afrikan presidentti vuosina 2009-2018 * Kgalema Motlanthe, Afrikan kansalliskongressin entinen varapuheenjohtaja * Dimitri Tsafendas, kreikkalais-mosambikilainen elinikäinen poliittinen militantti == Lähteet == == Aiheesta muualla == Luokka:Afrikan saaret Luokka:Länsi-Kapin maantiede Luokka:Kapkaupunki Luokka:Unescon maailmanperintökohteet Etelä-Afrikassa
Brummbär

Sd. Kfz. 166 Sturmpanzer IV (Sturmgeschütz IV mit 15cm StuH 43) oli saksalainen toisen maailmansodan aikainen Panzerkampfwagen IV:n alustalle rakennettu panssaroitu rynnäkköhaupitsi. Vaunu tunnetaan nykyisin parhaiten liittoutuneiden sille antamalla lempinimellä Brummbär. Saksalaiset eivät itse koskaan käyttäneet tätä nimeä, vaan vaunu tunnettiin nimellä Stupa (lyhenne sanasta Sturmpanzer). Brummbäriä valmistettiin Panzer IV Ausf. F, Ausf. G ja Ausf. H:n alustoille huhtikuusta 1943 vuoden 1945 maaliskuuhun neljässä erässä yhteensä 306 kappaletta.http://www.sturmpanzer.com/sturmpanzer.com/Default.aspx?tabindex=1&tabid;=2 == Lähteet == == Aiheesta muualla == * Sturmpanzer.com * Panzerworld Sturmpanzer * Achtung Panzer! * OnWar: Brummbär statistics * WWII Vehicles: Sturmpanzer IV Brummbär Luokka:Saksan toisen maailmansodan panssarivaunut
Elämänkatsomustietokasvatus

Elämänkatsomustietokasvatus on Suomessa lasten päivähoidossa annettavaa kasvatusta. Se on vaihtoehtoinen uskontokasvatukselle, josta määrää lakiin lasten päivähoidosta vuonna 1983 lisätty toinen pykälä. Vuodelta 2000 olevien esiopetuksen opetussuunnitelman perusteiden mukaan elämänkatsomustietokasvatuksen tavoitteena on ”kehittää valmiuksia kohdata vakaumuksellisia kysymyksiä, jotka liittyvät ihmissuhteisiin, kulttuuri- identiteettiin, ihmisen ja luonnon suhteeseen ja yhteisöön. Opetuksessa käsitellään suvaitsevaisuutta ja kohtuullisuutta, oikeudenmukaisuutta ja reiluutta, rohkeutta ja omaa identiteettiä sekä hyväntahtoisuutta ja huolenpitoa”. Uskonnon ja vakaumuksen vapauden oikeutena turvaa Suomen perustuslain 11 §. Esiopetusikäisten kohdalla oikeutta käyttää huoltaja, joka valitsee joko uskontokasvatuksen tai elämänkatsomustietokasvatuksen. Esiopetuksen eettinen kasvatus on koko esiopetusryhmälle yhteistä. == Katso myös == * Elämänkatsomustieto == Lähteet == == Aiheesta muualla == * Eettisestä kasvatuksesta ja kasvusta . Teoksesta Esiopetus tavoitteellisen oppimispolun alkuna, Opetushallitus 2001. * Päiväkodit ja uskonnonvapaus. Uskonnonvapaus.fi. * Ruokarukous kiusaa monia vanhempia. Ilkka 11.10.2009. * Anni Kakkola: Päiväkotien uskontokasvatus närästää monissa perheissä. Aamuposti 26.6.2008. Luokka:Elämänkatsomustieto Luokka:Varhaiskasvatus
Inha Babakova

Inha Alvidasivna Babakova (o.s. Butkus, ; s. 27. kesäkuuta 1967 Ašgabat, Turkmenistanin SNT) on ukrainalainen korkeushyppääjä. Hän voitti maailmanmestaruuden Sevillassa 1999, olympiapronssia Atlantassa 1996 sekä useita muita mitaleita ulko- ja sisäratojen MM-kilpailuista. Arvokisamenestyksien lisäksi hän voitti IAAF:n Grand Prix -finaalin korkeuden vuosina 1995 ja 1997 sekä sijoittui vuosina 1999 ja 2001 toiseksi. Babakovan ennätys on 205 cm vuodelta 1995. ==Lähteet== Luokka:Ukrainalaiset korkeushyppääjät Luokka:Neuvostoliittolaiset korkeushyppääjät Luokka:Ukrainalaiset olympiamitalistit Luokka:Vuonna 1967 syntyneet Luokka:Elävät henkilöt
Lehtosinilatva

Lehtosinilatva (Polemonium caeruleum) on monivuotinen ja voimakkaasti tuoksuva puutarha- ja koristekasvi, jota esiintyy myös niityillä ja lehtimetsissä. Nimestään huolimatta se voi olla myös valkokukkainen. == Koko, ulkonäkö ja kukinta == Täysikasvuisena tämä kukka on pituudeltaan noin 30–80 senttimetriä ja se tarvitsee näin noin neliömetrin tilaa kasvaa. Se lehdet ovat parilehdykkäiset, varsi jäykkä ja pysty, kukinto varren päässä. Lehtosinilatvan kukinta-aika on heinäkuun ja elokuun aikaan. Se kasvaa parhaiten puolivarjoisissa ja osittain kosteissa paikoissa, mutta kasvaa myös savipohjaisessa maassa. Lehtosinilatvan kukintaikä alkaa kahdesta vuodesta, mutta voi kestää montakin vuotta. Lehtosinilatva tulee kylvää joko keväällä tai syksyllä, hyvin muokattuun savi- tai multamaahan. Siemeniä ei tule peittää lainkaan. == Levinneisyys == Luonnonvaraista lehtosinilatvaa kasvaa Keski- ja Itä-Euroopassa. Suomessa alkuperäisenä luonnonkasvina se kasvaa todennäköisesti Etelä-Savon ja Pohjois-Karjalan alueilla. Sitä esiintyy runsaasti ravinteisilla ja kosteilla niityillä, lehdoilla ja puolivarjoisissa lehtimetsissä. Muualla Suomessa sitä tavataan puutarhakarkulaisena. == Käyttökohteet == Lehtosinilatva on erittäin hyvä mehiläiskasvi. Tätä kukkaa pölyttävät myös perhoset ja kimalaiset. Aikanaan tämä kasvi saattoi olla jopa maamme suosituin puutarhakasvi. Lehtosinilatva on harventunut viime vuosina huomattavasti. == Lähteet == * Pratensis * === Viitteet === == Aiheesta muualla == * Kasviatlas 2022: Lehtosinilatvan (Polemonium caeruleum) levinneisyys Suomessa. * Luontoportti: Lehtosinilatva (Polemonium caeruleum) * Yrttitarha: Lehtosinilatva (Polemonium caerulea) * Integrated Taxonomic Information System (ITIS): Polemonium caeruleum * United States Department of Agriculture (USDA): Polemonium caeruleum * Flora of China: Polemonium caeruleum Luokka:Sinilatvat Luokka:Viljelyskasvit
Harri Nuutinen

Harri Nuutinen (s. 3. lokakuuta 1962 Helsinki) on suomalainen hanuristi, laulaja ja muusikko. Nuutinen kiertää tanssilavoja aktiivisesti oman Tanssin Taika-orkesterinsa kanssa, perinteistä tanssimusiikkia soittaen. Harri Nuutisen ura alkoi jo 14-vuotiaana, jolloin hän voitti iskelmälaulun SM- kilpailujen vanhan tanssimusiikin sarjan vuonna 1977. Tästä alkoi myös levytysura. Harri Nuutinen on toiminut myös radioamatöörinä (tunnuksella OH2JBA) vuodesta 1994 alkaen. ==Diskografia== * Harri Nuutinen (1977) * Syysruskan aikaan (1978) * Laulellen ja soitellen (1979) * Ruusu ystävälle (1980) * Soitto hanurin (1982) * Harri Nuutinen (1982) * Harri Nuutinen (1980) * Tanssissa taikaa on (1999) * Onnen kulkuri (2014) == Lähteet == * ==Aiheesta muualla== * Luokka:Suomalaiset laulajat Luokka:Vuonna 1962 syntyneet Luokka:Elävät henkilöt
Virve Nuotio

Virve Nuotio (s. 25. syyskuuta 1975 Turku) on suomalainen laulaja, joka levytti kymmenvuotiaana levylle Lasten TV-suosikit. Nuotio voitti Ponnahdus Pinnalle -kilpailun vuonna 1995.http://www.toholampi.fi/index.php?id=245 Nuotion isä on Arto Nuotio. ==Diskografia== * Grammarissa soi (1997) == Lähteet == * === Viitteet === ==Aiheesta muualla== * Luokka:Suomalaiset laulajat Luokka:Vuonna 1975 syntyneet Luokka:Elävät henkilöt
Arto Nuotio

thumb|Arto Nuotio Arto Nuotio (myös Aquarius, s. 9. syyskuuta 1952 Sauvo) on suomalainen laulaja. ==Elämä== Ensimmäisen esiintymisen 7-vuotiaalle Nuotiolle järjesti hänen uimaopettajansa Tamara Lund, jonka pyynnöstä hän lauloi uimakoulun päättäjäisissä ”Tunturin juurella” -iskelmän. Tanssiorkesterin solistina Nuotio esiintyi 15-vuotiaana ja 1970 hän voitti Suosikki-lehden Supertähti 1970 -kilpailun. Palkinnoksi hän pääsi esiintymään Dannyn kesäkiertueelle ja tekemään oman singlelevyn. Suosikin päätoimittaja Jyrki Hämäläinen antoi Nuotiolle taiteilijanimen Aquarius kysymättä siitä Nuotion mielipidettä ja tämä sai tietää asiasta lukemalla siitä lehdestä. Nuotion laulajanuran kiireisintä aikaa oli 1980-luku, jolloin hänellä oli aluksi oma yhtye ja vuodesta 1984 hän oli yhdessä Jussi Lammelan kanssa perustamansa Finlanders-yhtyeen solisti vuoteen 1990. Finlandersin kanssa Nuotio teki noin 2 000 keikkaa. Hän jätti yhtyeen vähentääkseen esiintymisiä, vaikka silti hänelle kertyi yli 200 keikkaa vuodessa. Vuonna 2022 Nuotio esiintyi yhä seitsenmiehisen Hariolax-yhtyeen kanssa, mutta vuodesta 2007 hänen päätyönsä on ollut tanssien järjestäminen ja ohjelmamyynti. Nuotion keikkailu alkoi Pekka Arevan orkesterin laulusolistina. Vuonna 1970 hän osallistui Supertähti -70 -laulukilpailuun, jonka myötä hän pääsi levyttämään ensisinglen "Monja" / "Aina näin teen" taiteilijanimellä Aquarius. Sen jälkeen Nuotio keikkaili Semities-yhtyeen kanssa. Vuonna 1984 perustettiin Finlanders, jossa Nuotio oli laulajana kuusi vuotta, ja vuonna 1990 hän aloitti soolouran. Nuotio asuu Maskussa. ==Diskografia== * Arto Nuotio – Uuden vuosikymmenen suosikki (1980) * Saari rakkauden (1991) * Kuutamoisin illoin (1999) * Ne haaveet (2001) * 20 soitetuinta (2009) == Lähteet == * ===Viitteet=== ==Aiheesta muualla== * Luokka:Suomalaiset laulajat Luokka:Vuonna 1952 syntyneet Luokka:Elävät henkilöt
Quiet Riot (albumi)

Quiet Riot on kalifornialaisen hard rock-yhtye Quiet Riotin nimikkoalbumi sekä yhtyeen debyyttialbumi, joka julkaistiin 2. maaliskuuta 1978. Albumilla soittaa kitaraa Randy Rhoads ja se julkaistiin vain Japanissa. ==Kappaleet== # # # (The Small Faces) # # # # # # # # # ==Jäsenet== *Kevin DuBrow - Laulu *Randy Rhoads - Kitara *Kelly Garni - Basso *Drew Forsyth - Rummut == Lähteet == == Aiheesta muualla == * * Luokka:Vuoden 1978 esikoisalbumit Luokka:Quiet Riotin albumit
Esa Nummela

Esa Nummela (s. 7. maaliskuuta 1977 Vihti) on suomalainen laulaja, joka osallistui Seinäjoen Tangomarkkinoille vuonna 1998, sijoittuen viiden parhaan joukkoon. Vuonna 2000 Nummela osallistui uudelleen ja sijoittui tangoprinssiksi. Sittemmin Nummela on esiintynyt sooloartistina sekä eri kokoonpanoissa. Vuosina 2014–2015 hän soitti Dingossa akustista kitaraa. ==Diskografia== * Esa Nummela (2000) == Lähteet == * === Viitteet === Luokka:Dingon jäsenet Luokka:Suomalaiset laulajat Luokka:Vuonna 1977 syntyneet Luokka:Elävät henkilöt
Leena Nilsson

Leena Sisko Nilsson (s. 5. heinäkuuta 1962 Helsinki) on suomalainen laulaja, jonka laulajanura alkoi vuonna 1978 Ernos-yhtyeessä. Myöhemmin Nilsson lauloi mainoksissa, joista tunnettuja ovat muun muassa Valion "Aina kun mä maitoo juon" sekä "Hyppää Hassen siivelle". Nilsson on osallistunut Suomen Eurovision laulukilpailun alkukarsintoihin useamman kerran, vuosina 1984, 1987 ja 1992. Nilsson oli 1985–2000 naimisissa viihdetaiteilija Heikki "Rele" Kosusen kanssa ja pariskunnalla on yksi poika. ==Diskografia== * Tää on mun elämää (1983) * Minne tahansa meetkin (1984) * Tyhjät huoneet (1992) == Lähteet == * === Viitteet === ==Aiheesta muualla== * * Leena Nilsson YLE:n elävässä arkistossa Luokka:Suomalaiset laulajat Luokka:Vuonna 1962 syntyneet Luokka:Elävät henkilöt